होशियारपुर के मयंक मरवाहा और दिव्या शर्मा बने जज
टाइम मैनेजमेंट सबसे ज्यादा जरूरी
बचपन से सोचा था जज बनूंगा, एडवोकेट पेरेंट्स ने दी प्रॉपर सपोट
भास्कर संवाददाता | होशियारपुर
बचपनमेंही सोचा था जज बनूंगा। इसके लिए पेरेंट्स का बहुत बड़ा योगदान हैं। यह कहना है होशियारपुर के डीसी रोड बसंत बिहार के रहने वाले मयंक मरवाहा का। मयंक ने पंजाब सिविल सर्विसेज ज्युडिश्यरी की परीक्षा में 11वां स्थान प्राप्त किया। होशियारपुर की ही दिव्या शर्मा ने परीक्षा में 18वां स्थान हासिल किया।
मयंक मरवाहा ने बताया बचपन से ही तमन्ना थी की वह पंजाब सिविल सर्विसेज ज्युडिश्यरी की परीक्षा पास करें। मयंक के पिता डा. चंद्र शेखर मरवाहा भी एडवोकेट हैं और उन्होंने लॉ में पीएचडी की है जबकि मां मीनू मरवाहा भी एडवोकेट हैं। मयंक ने बताया उसने दसवीं कक्षा सेंट जोसफ स्कूल और 12वीं जीएमए सिटी पब्लिक स्कूल सिंगडीवाला से की। बीएएलएलबी (आनर्स) राजीव गांधी नेशनल यूनिवर्सिटी आफ लॉ पटियाला से की। वह पंजाब यूनिवर्सिटी में एलएलएम कर रहा था।
मयंक ने बताया टेस्ट इंटरव्यू क्लेयर करने के पीछे उसके पिता डा. चंद्र शेखर मरवाहा तथा एडवोकेट मीनू मरवाहा का बहुत बड़ा योगदान हैं क्योंकि उनके मार्गदर्शन से ही उसने यह मुकाम हासिल किया। मयंक ने कहा टेस्ट क्लेयर करने के लिए उसने दिन में 12 घंटे तक पढ़ाई की और हमेशा ही सेल्फ स्टडी को महत्व दिया। कोचिंग संबंधी पूछे सवाल पर उन्होंने बताया घर में गाइड करने के लिए मम्मी-पापा के अलावा राकेश अंकल का बहुत बड़ा योगदान हैं। मयंक ने बताया उसने कोचिंग नहीं ली बल्कि सेल्फ स्ट्डी विद प्रॉपर गाइड लाइन से की। उन्होंने बताया कोचिंग भी उससे लेनी चाहिए जो आपको प्रॉपर गाइड करें।
मयंक मरवाहा अपने पिता डा. चंद्र शेखर मरवाहा और मां मीनू मरवाहा के साथ
bho_Deva bho_Deva hin_Deva bho_Deva hin_Deva hin_Deva hin_Deva mai_Deva